Diari Oficial de la Generalitat Valenciana


Sumari del DOGV 5853, del 19-09-2008 (2008/10383)

RESOLUCIÓ de 9 de gener de 2008, de la Direcció General de Qualitat Ambiental, per la qual es modifica d'ofici l'autorització ambiental integrada atorgada a l'empresa Cerámicas Fanal, SA per a una indústria de fabricació de taulellets al terme municipal d'Onda.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5853

Data del DOGV
:   19-09-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/10767


Data del document
:   09-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Onda
    * empresa privada
    * ceràmica

RESOLUCIÓ de 9 de gener de 2008, de la Direcció General de Qualitat Ambiental, per la qual es modifica d'ofici l'autorització ambiental integrada atorgada a l'empresa Cerámicas Fanal, SA per a una indústria de fabricació de taulellets al terme municipal d'Onda. [2008/10952]  
Vist l'expedient 201/07 IPPC, incoat a instàncies de Rafael Fabregat Ferrer, en nom de l'empresa Cerámicas Fanal, SA, amb CIF A-12076972 i domicili social al camí del Colador sense número, del polígon industrial el Colomer, d'Onda (Castelló), s'emet aquesta resolució de conformitat amb els següents,  
Antecedents de fet  
Primer. Amb data 25 d'abril de 2007 el director general de Qualitat Ambiental dicta una resolució per la qual es concedeix autorització ambiental integrada a Cerámicas Fanal, SA, amb el número 067-07/AAI/CV, per a les instal·lacions de fabricació de taulellets, que s'ha de realitzar al camí del Colador sense número, del polígon industrial el Colomer, d'Onda (Castelló).  
Segon. Amb data 31 de maig de 2007, Rafael Fabregat Ferrer, en representació de la mercantil Cerámicas Fanal, SA, presenta en la Conselleria de Territori i Habitatge un escrit on comunica la seua intenció de realitzar una modificació que considera no substancial, consistent en la instal·lació d'una nova línia de fabricació, composta per noves sitges, premsa i assecador (núm.5), que permet flexibilitzar les parades per als canvis de producte i la creació de nous formats. També s'ampliaran les instal·lacions d'instal·lació elèctrica en baixa tensió i instal·lació de gas natural, per a l'alimentació de les noves màquines.  
A la sol·licitud s'adjunta una memòria justificativa de la modificació considerada no substancial.  
Tercer. Amb data 25 de juny de 2007 es notifica a l'Ajuntament d'Onda la qualificació de la modificació considerada no substancial per part d'aquesta Conselleria i se sol·licita que emeta informe, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental.  
Quart. Amb data 25 de juny de 2007 es notifica a l'empresa l'inici del tràmit de modificació d'ofici de l'autorització ambiental integrada, i es requereix la presentació de documentació complementària, la qual es presenta amb data 10 de juliol de 2007.  
Cinqué. Amb data 29 d'octubre de 2007 es rep l'informe emés per l'Ajuntament, en el qual indica que les mesures correctores descrites en la memòria del projecte que acompanya la sol·licitud de modificació no substancial es consideren acceptables.  
Sisé. Amb data 4 de desembre de 2007 es notifica a l'interessat l'inici del tràmit d'audiència relatiu a la resolució de modificació d'ofici de l'autorització ambiental integrada, perquè en el termini de deu dies hàbils es puguen al·legar i presentar els documents i justificacions que es consideren pertinents, i com que s'ha obtingut resposta per part de l'empresa, es prossegueixen les actuacions.  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments, i per tant l'incompliment dels valors límit d'emissió establits en l'instrument d'intervenció ambiental, iniciarà un procediment de modificació d'ofici, en els termes establits en aquest títol.  
Segon. L'òrgan competent a la Comunitat Valenciana per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei   
  
\* \* \* \* \* \* \* \* \* \* \* \* \* \* \* \* \* \*   
16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les competències que tinc atribuïdes, resolc:  
Primer. Modificar la resolució de 25 d'abril de 2007 per la qual s'atorga autorització ambiental integrada a l'empresa Cerámicas Fanal, SA en els aspectes següents:  
1. Valors límit d'emissió  
1.1. Emissions atmosfèriques  
1.1.1. Emissions canalitzades  
S'afigen a aquesta autorització els següents focus d'emissió:  
  
3. Procediments i mètodes de gestió de residus  
3.1. Producció de residus  
Augmenta la producció dels residus següents:  
Contra aquesta resolució, que no esgota la via administrativa, es pot presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 9 de gener de 2008.- El director general per al Canvi Climàtic: Jorge Lamparero Lázaro.